गाँव में मृत्युंजय का बहुत मन लगा। खेतों में काम करती मजदूर लड़कियाँ उसे अच्छी लगीं। वह जब भी खेत में काम कर रही होती वह उनके दो गोलों के बीच के लकीर को देखता रहता। नजर इस तरह से अंदर तक गड़ा देता कि पूरे उभार का साइज पता चल जाये। यह सब देख वह मदहोश हो जाता। वह मजदूर लड़कियों पर बेशर्मी से डोरे डालता रहता था। इस वजह से उसका खेत में खूब मन लगा रहता था। मगर माँ का एक पल भी मन नहीं लग रहा था। क्योंकि कई सवाल थे जिसका एक भी जबाब नहीं था। जो जबाब थे उसको कहना नहीं चाहती थी। आखिर क्या कहती बेटा को नौकरी नहीं मिली या फिर बेटा नालायक था। इधर माँ को लोगों के हर वाक्य के भीतर जैसे छोटे-छोटे,कहे-अनकहे ताने छिपे लगते थे। सिर्फ गाँव तक सीमित ना रहीं बात अगर गाँव वालो को लगता कि यह शहर छोड़ गाँव खेती करने क्यों आ गया। वही बात शहर में भी होती थी। शहर में कुछ ना कर गाँव क्यों चला गया। उस वक्त तारकेश्वर को अपने गणित पर अफसोस होता था। वह बस इस ताक में रहते कि कही से भी कोई मंत्री संत्री का सोर्स मिल जाये तो पैसे देकर बेटे को नौकरी करवा दूंगा। माँ भी बेटे को कई बार टोकती बेटा काहे ना तू अपन सरदार दोस्त संग बात कर अमेरीका, कनाडा चल जात हवा।